**Дијалог меѓу Владата и граѓанскиот сектор**

на тема

**Образование и младинско учество**

**Образец за пријава на иницијативи**

Почитувани претставници на граѓанските организации,

Ви благодариме за учеството во дијалогот меѓу Владата и граѓанскиот сектор на тема „Образование и младинско учество“, кој се одржа на 25.10.2024 г. во Владата на Р.С. Македонија.

Во прилог Ви доставуваме образец за пријава на иницијативи, кои се во склоп на овие теми, а за чија имплементација е потребна поддршка или соработката со Владата, односно, ресорните министерства.

Ве замолуваме, пред пополнување на овој образец за иницијативи, внимателно да ги прочитате упатствата за подготовка на одговори на прашањата, онаму каде што се дадени.

Ве молиме, пополнетиот образец доставете го до: nvosorabotka@gs.gov.mk, најдоцна до 4 ноември 2024 г. (понеделник).

Ви благодариме на соработката,

Влада на РСМ

**Назив на вашата организација: Здружение за едукативен развој Еквалис Скопје**

**Адреса (улица, број, општина): Васил Главинов 3/3-5**

**Електронска пошта (e-mail): info@ekvalis.org.mk**

**Телефонски број: +38977885628**

**Лице за контакт (име и презиме, телефон и е-пошта): Ангел Димитриевски, angel\_dimitrievski@ekvalis.org.mk , +38977885628**

**Веб-страница на Вашата организација: www.ekvalis.org.mk**

**Наслов на Вашата/Вашите иницијатива(и): Програма за служење на заедницата**

**На која од следните области се однесува Вашата/Вашите иницијатива(и)?**

1. **Образование**

**Проблеми и потреби:**

(*Идентификувајте проблем кој го адресира Вашата иницијатива(и) и на кратко, образложете го. Одговорот треба да е максимум еден пасус.)*

Со настанувањето на пандемијата, во македонското општество, на површина излегоа неколку аспекти на коишто програмата предложена во овој документ ќе реферира. Пред се’, се увиде потребата од солидарност и нужноста од тоа граѓаните да покажат општествена одговорност. Второ, и исто толку важно, младите вклучени во образовниот процес, долго време беа збунети и без речиси никаква обврска или, пак, со драстично изменет облик на обврски поврзани со училиштето. Ваквата ситуација има потенцијал да придонесе кон еден феномент од којшто македонското општество беше вложено да излезе – општествената апатија. Во однос на ова, и пред пандемијата, бројни истражувања имаат заклучено дека постои висок степен на апатија во македонското општество, па, затоа, бројни граѓански организации посветено работеа на оваа проблематика изминатите неколку години. Како и да е, младите во македонија постојано пројавуваат искри на здружување и активно граѓанство што, дефинитивно, дава надеж и индицита дека постои желба кај младите да придонесат кон ова општество

**Објаснување на иницијативата (иницијативите):**

(*Објаснете ја Вашата иницијатива (и), поврзана со тековна политика во рамки на горенаведените области, односно, образложете што Вие предлагате со оваа иницијатива(и). Ве молиме, наведете ја надлежната институција која треба да ја спроведе иницијативата/-те. Одговорот треба да е максимум два пасуса.)*

Програмата за служење на заедницата ќе биде дизајнирана да опфати оптимално вклучување на секој од учениците од државните средни училишта во општествено корисна активност којашто ученикот самиот ќе ја избере, при консултации со својот Ментор од оваа програма. Во текот на една учебна година секој од учениците ќе има обврска да изреализира 10 часа работа во служба на заедницата. Ваквата работа ќе може да опфати се’ што е во корист на општеството, од волонтирање во организации коишто работат на донации на храна па се’ до преведување статии на Википедија кон некој од локалните јазици во Република Северна Македонија.При почетокот на учебната година, секој ученик/чка ќе посети една групна консултација со Координаторот на оваа програма во своето училиште. Доколку е потребно, учениците ќе можат да извршат и индивидуална или, пак, консултација во помали групи со својот координатор или со менторите[[1]](#footnote-1). При овие консултации координаторот и/или менторите ќе им ја презентираат датабазата на организации, иницијативи и институции коишто се отворени за волонтери и имаат потреба од волонтерски придонес во работата.

**Цели и очекувани резултати:**

(*Објаснете кои се целите што ќе се постигнат доколку се спроведе предложената иницијатива(и). Објаснете кои се посакуваните или очекуваните ефекти, односно што ќе се промени доколку се спроведе предложената иницијатива(и). Одговорот треба да е максимум еден пасус.)*

Очекувани резултати коишто ќе произлезат од оваа програма:

• Модернизирање на образовниот модел во Република Северна Македонија со внесување на аспекти за граѓанска и младинска ангажираност и практична работа

• Опремување на учениците со вештини коишто се важни за понатамошното школување и влегување во пазарот на труд (волонтерство, комуникација, тимска работа, лидерство, медиумска продукција и критичко размислување)

• Развивање универзални позитивни вредности кај учениците како: емпатија, солидарност, сочуство со маргинални општествени групи и мотивација за унапредување на своето општество

• Полесен и посуштински премин од средното образование кон високото образование и/или пазарот на труд

**Проценка на финансиски импликации и временска рамка:**

(*Ве молиме, наведете јавни финансиски импликации за реализација на предложената иницијатива(и), т.е. проценка колку буџетски средства би биле потребни за да се спроведе Вашиот предлог. Претставете ја временската рамка на спроведување на иницијативата/-те*.)

Проценката на финанскиот опсег на оваа инцијатива е зависен од тоа во колку училишта прво ќе биде пилотирана прогрмата.

**Начелен план за мониторинг и евалуација:**

*(Објаснете како планирате да осигурате дека иницијативата(-те) се спроведува успешно. На кратко, образложете како ќе го следите и оцените спроведувањето на Вашата иницијатива(и). Одговорот треба да е максимум еден пасус.)*

**Дополнително образложување на иницијативата(-те) кое не е опфатено со претходните прашања:**

*(Одговорот треба да е максимум 5 пасуси.)*

Програмата за служење на заедницата е предложен концепт од страна на Еквалис како дел од работната група Млади МОН во рамки на Министерството за образование и наука во 2020 година. Оваа програма беше консензуално поддржана од сите членки на работната група Млади МОН, а Сојузот на средношколци своевремено и јавно даде поддршка за ваквата програма. Оваа програма го најде своето место во Националната стратегија за млади 2023-2027 година којашто беше усвоена на 26 септември на 118-тата година Владина седница. Во акцискиот план на Националната стратегија за млади 2023-2027 е предвиденo воведување на пилот програма за волонтирање за учениците од средните училишта во локалната заедница. Според стратегијата се задолжуваат неколку институции, Бирото за развој на образованието како водечка институција, во соработка со Министерство за труд и социјална политика, Министертво за образование и наука во соработка со граѓанските организации. Според оваа стратегија, пилот програмата ќе треба да се спроведе во 16 училишта, во 8 општини низ државата. Пилотирањето на оваа програма го гледаме како возможно само доколку инстутциите се спремни да соработуваат со нас и каде што во соработка со нас ќе го развијат концептот за ваквата програма.

**Прилози (опционално):**

*(Прикачете подетални информации за предметот, целите и позадината на предложената иницијатива(и), студии и анализи што ги сметате за релевантни, итн.)*

1. Секое училиште треба да има по еден/на координатор/ка за секои 500 ученици/чки. На секој/а еден/на координатор/ка, потребно е да има и дв(е)ајца ментор/ки коишто ќе го поддржат процесот преку подиректни и почести консултации со учени(чк)ците. [↑](#footnote-ref-1)